Isegi ja eriti läbi tegevuse õppimine eeldab kokkuleppeid. Meil jäid need algselt tegemata ja arvasime vist mõlemad, et kaks intelligentset inimest (eriti veel semud, kes on ennegi koos kajakiga merel käinud ja muidu ka teineteisele sümpaatsed) saavad vähemalt põhiasjadest ühtmoodi aru. Võta näpust. Kaheses kajakis meresõit on  kas kokku või lahku kasvamise protsess. Nagu lugeda said, püüdsid meie egod selle sõiduga kumbki paati oma pardasse kallutada. Õnneks lõppes see gigantide heitlus viigiga   !